Hva vil folk si

Hva vil folk si () er en internasjonal samproduksjonsfilm fra 2017 i dramagenren regissert og skrevet av Iram Haq. Filmens handling er satt i Pakistan, men alle scener ble innspilt i India, hovedsakelig i Rajasthan.

Filmen hadde sin verdenspremiere på den 42. Toronto internasjonale filmfestival den 9. september .

Filmen vant fire priser under Amandaprisen 2018: beste norske kinofilm, beste regi (Iram Haq), beste mannlige skuespiller (Adil Hussain) og beste filmmanus (Iram Haq). Under Kanonprisen 2017 vant den fire priser, blant dem to til Iram Haq for regi og manus. Filmen har i tillegg vunnet flere internasjonale filmpriser.

Handlingsreferat 
Historien er inspirert av regissør Iram Haqs eget liv. Den seksten år gamle Nisha lever et dobbeltliv, sammen med foreldrene sine i Oslo. Hun spiller basketball sammen med sine norske venner, går på fest og drikker, og har en norsk kjæreste som heter Daniel. Men hjemme hos foreldrene sine oppfører hun seg som en føyelig datter i sin tradisjonelle pakistansk muslimsk familie. En natt oppdager Nishas far Mirza Nisha at Daniel er på rommet hennes, og slår ham i sinne. Naboer hører skrikene og kontakter politiet, og Nisha blir tatt med til barnevernet. Nisha klandrer seg selv for det som har skjedd, men en rådgiver forsikrer henne om at hun ikke har gjort noe galt.

Mirza er villig til å akseptere at Nisha fortsetter å bo hjemme, på den betingelse av at hun gifter seg med Daniel - i den tro at de to har hatt sex allerede. Nisha protesterer på at de aldri har hatt sex, men faren hennes tror henne ikke på henne - og reagerer med sinne. Venner av familien, i det pakistanske samfunnet, oppfordrer Mirza til å gjøre noe med Nisha. De advarer ham om at Nisha kommer til å gjøre ytterligere ungdomsopprør, og dermed påvirke andre tenåringer i det pakistanske samfunnet på en negativ måte. Mirza, i frykt for familiens rykte, tvinger Nisha med seg til Pakistan og etterlater henne i søsterens hjem. Han insisterer på at han gjør det beste for henne.

Åtte måneder senere har Nisha lært seg matlaging og husarbeid, samtidig som hun går ved den lokale skolen. Hun sniker seg en gang inn på en internett-kafé og sender en Facebook-melding til vennen sin i Norge for å få hjelp. Men hun blir oppdaget av en tante, utsatt for vold og låst inne. Etter dette brenner onkelen passet hennes, slik at Nisha ikke har noe annet valg enn å tilpasse seg livet i hjemlandet. Nisha møter fetter Amir, sønnen til hennes tante, og de begynner å utvikle romantiske følelser for hverandre. Etter hvert som hun kommer nærmere ham, og tilbringer tid sammen med de andre søskenbarna sine, begynner Nisha endelig å føle seg litt mer lykkelig i hjemlandet.

Nisha og Amir våger seg ut i gatene sent en kveld, men de blir oppdaget når de kysser i en bakgate av politimenn. De slår Amir og tvinger Nisha til å strippe, før de tvinger Nisha og Amir til å utføre sensuelle handlinger, samtidig som politiet håner og tar fotografier av dem. Deretter tar de med seg ungdommene hjem, og utpresser Nishas tante og onkel med fotografiene for å få dem til å betale penger til de korrupte politi-folkene. Mirza ankommer Pakistan, og ber søsteren og svogeren sørge for at Nisha og Amir gifter seg for å få slutt på ytterligere sladder i samfunnet. De nekter, og Mirza tar med seg Nisha tilbake til Norge. De tvinger Nisha til å bytte skole, og forbyr henne å kontakte hennes tidligere venner.

Rolleliste 
 Maria Mozhdah som Nisha
 Adil Hussain som Mirza
 Ekavali Khanna som mor Najma
 Rohit Saraf som Amir
 Ali Arfan som Asif
 Sheeba Chaddha som tanten
 Jannat Zubair Rahmani som Salima
 Lalit Parimoo som onkelen

Handling 
Hovedpersonen Nisha, en 16 år gammel norsk-pakistansk jente, lever et dobbeltliv: hjemme hos familien er det tradisjonelle pakistanske verdier som gjelder, og ute blant vennene sine er hun en vanlig norsk ungdom. Når faren blir klar over at hun har en kjæreste, bestemmer foreldrene seg for å statuere et eksempel. Mot hennes vilje tar de henne med til Pakistan der de etterlater henne hos en tante og onkel. I Pakistan møter hun en kultur som er svært fremmed for henne.

Priser og nominasjoner

Referanser

Eksterne lenker 
 
 

Filmer fra 2017
Norske dramafilmer
Amanda for beste norske film
Amandaprisen 2018
Filmer med vinnere av Kanonprisen‎
Norske Oscar-kandidater